കോവിഡ് പടരുന്നു: കൊട്ടാരക്കരയില് കടുത്ത നിയന്ത്രണങ്ങള് കൊട്ടാരക്കര: താലൂക്കില് കോവിഡ് ബാധിതരുടെ എണ്ണത്തില് വന് വര്ധന. വ്യാപനം വര്ധിച്ചതോടെ കൊട്ടാരക്കര മുനിസിപ്പാലിറ്റിയിലെ പത്തു വാര്ഡുകളിലും സമീപ പഞ്ചായത്തുകളിലെ നിരവധി വാര്ഡുകളിലും ജില്ലാ ദുരന്തനിവാരണ അഥോറിറ്റി കടുത്ത നിയന്ത്രണങ്ങള് ഏര്പ്പെടുത്തി. കുളക്കട, എഴുകോണ്, കരീപ്ര, വെളിയം, നെടുവത്തൂര്, എഴുകോണ്, മൈലം പഞ്ചായത്തുകളിലെ വാര്ഡുകളിലാണ് നിയന്ത്രണങ്ങള് ഏര്പ്പെടുത്തിയിരിക്കുന്നത്. കൊട്ടാരക്കര മുനിസിപ്പാലിറ്റിയിലെ 25, 17, 10, 23, 19, 2,15, 16 വാര്ഡുകളിലാണ് നിയന്ത്രണമേര്പ്പെടുത്തായിരിക്കുന്നത്. കുളക്കടയിലെ 14, 7, 1,8, 12 വാര്ഡുകളിലും എഴുകോണിലെ 2,5,8, 6 വാര്ഡുകളിലും കരീപ്രയിലെ 4, 15, 2, 6, 11, 12, 18 വാര്ഡുകളിലും നെടുവത്തൂതൂരിലെ 6, 2, 16, 18, 3, 9, 14, വാര്ഡുകളിലും വെളിയത്തെ 12,9,15, 3,7, 4, 17, 16 വാര്ഡുകളിലും വെട്ടിക്കവലയിലെ 1, 20,4, 2 വാര്ഡുകളിലും, മൈലത്തെ 4, 13, 17, 19, 15, 1, 2 വാര്ഡുകളിലുമാണ് കടുത്ത നിയന്ത്രണങ്ങള് ഏര്പ്പെടുത്തിയിരിക്കുന്നത്. ഈ പ്രദേശങ്ങളിലെ അവശ്യവസ്തുക്കള് വില്ക്കുന്ന കടകള് രാവിലെ ഏഴുമുതല് ഉച്ചകഴിഞ്ഞ് രണ്ട് വരെ മാത്രമേ പ്രവര്ത്തിക്കാന് പാടുള്ളു. റേഷന് കടകള് രാവിലെ എട്ടു മുതല് ഉച്ചകഴിഞ്ഞ് രണ്ടു വരെ തുറന്നു പ്രവര്ത്തിക്കാം. മറ്റു വ്യാപാര സ്ഥാപനങ്ങള് തുറന്നു പ്രവര്ത്തിക്കാന് പാടുള്ളതല്ല. ഈ പ്രദേശങ്ങള് വഴി കടന്നു പോകുന്ന ദീര്ഘദൂര സര്വ്വീസുകള് ഇവിടെ നിര്ത്തി ആളിനെ കയറ്റുകയോ ഇറക്കുകയോ ചെയ്യുന്നത് അനുവദനീയമായിരിക്കില്ല. വിവാഹ മരണ ചടങ്ങുകള്ക്ക് കോവിഡ് പ്രോട്ടോക്കോള് പാലിച്ച് പരമാവധി 20 പേര്ക്ക് പങ്കെടുക്കാവുന്നതാണ്. ആരാധനാലയങ്ങള് തുറക്കാന് പാടുള്ളതല്ല. മതിയായ കാരണങ്ങളില്ലാതെ പുറത്തിറങ്ങി സഞ്ചരിക്കുന്നതും കുറ്റകരമായിരിക്കും.